  Туспуктэм: ИА «Удмуртия» Майя Бывальцева 17-тӥ коньывуонэ Ижкарын Калыкъёслэн эшъяськон юртазы «Бесерман дунне» адӟытон (0+) усьтӥськоз. Сое лэсьтӥсьёс Удмуртиысь ӧжыт лыдъем выжы калыклэсь лулчебертсэ, сям-йылолъёссэ паськыт возьматыны тыршо, ивортӥз ужъюртлэн пресс-службаез. Адӟытонысь 100 аръем дӥськутэз но чеберъяськонъёсты, Россиысь этнографи музейын утиськись экспонатъёсты, корка пуктонын кутӥськем тӥрлыкъёсты учкыны луоз. Адӟытонэз усьтон 15 часын кутскоз. Пыронэз эркын. Тодэ вайытом, Россиысь куинь улосвылъёсын удмурт лулчебретъя нуналъёс ортчозы. Тегъёс: Удмуртия Лулчеберет йӧскалыклулчеберет бесерманъёс адӟытон Ижкар  